कांग्रेस नेता के कॉलेज में गर्ल्स होस्टल में लहलहा रही अफीम की खेती

मानसा. पंजाब के मानसा जिले में स्थित नेशनल कॉलेज उस वक्त विवादों में आ गया, जब यहां एक गर्ल्स होस्टल से हरी पोस्त की पूरी 30 किलो की खेप बरामद की गई है। दरअसल किसी ने यहां अफीम की फसल खड़ी देखी तो पुलिस को सूचना दे दी। इसके बाद पुलिस ने न सिर्फ मौके पर पहुंचकर हरी पोस्त बरामद की है, बल्कि कॉलेज के प्रिंसिपल के खिलाफ केस भी दर्ज कर लिया है। इससे भी बड़ी बात यह है कि यह कॉलेज कांग्रेस नेता की प्रधानगी वाले प्रबंधन द्वारा संचालित है। एक तरफ नशे को लेकर पंजाब का पहले से ही बदनाम होना और ऊपर से चुनाव का शेड्यूल लग चुका है। ऐसे में भले ही संबंधित कांग्रेस नेता इसे साजिश करार दे रहे हैं, लेकिन मसला बेहद गर्म हो चुका है।